กสิกรฯคาดหุ้นสัปดาห์นี้ยังขึ้นต่อได้
ศูนย์วิจัยกสิกรไทยประเมินหุ้นไทยช่วง23-27เม.ย. เชื่อดัชนีผันผวนปรับขึ้นต่อได้จากข่าวเชิงบวก
22 เม.ย. 2555

ศูนย์วิจัยกสิกรไทยประเมินหุ้นไทยช่วง23-27เม.ย. เชื่อดัชนีผันผวนปรับขึ้นต่อได้จากข่าวเชิงบวก
บริษัทศูนย์วิจัยกสิกรไทย ประเมินทิศทางตลาดหุ้นไทยประจำสัปดาห์ช่วงวันที่ 23-27 เม.ย. โดยระบุว่าว่าดัชนีอาจผันผวนในทิศทางที่ปรับขึ้นได้ จากข่าวเชิงบวก เรื่องการเพิ่มเงินกองทุนของ IMF การคงมาตรการผ่อนคลายทางการเงินของธนาคารกลางสหรัฐฯ (วันที่ 24-25 เม.ย.) และรายงานผลประกอบการไตรมาส 1/2555 โดยเฉพาะในหมวดธนาคารของไทย ที่คาดว่า จะออกมาดี
อย่างไรก็ตามตามดัชนีอาจได้รับผลลบจากความไม่แน่นอนของผลการเลือกตั้งรอบแรกในฝรั่งเศส ความกังวลต่อหนี้ยุโรป และแรงขายทำกำไร สำหรับรายงานตัวเลขเศรษฐกิจสหรัฐฯ ที่สำคัญ อาทิ เครื่องชี้ตลาดที่อยู่อาศัย และจีดีพีไตรมาส 1/2555
บล.กสิกรไทย คาดว่า ดัชนีจะมีแนวรับที่ 1,062 และ 1,052 จุด ขณะที่แนวต้านคาดว่า จะอยู่ที่ 1,214 และ 1,224 จุด ตามลำดับ